CELEX: 62008TN0340
Language: et
Date: 2008-08-14 00:00:00
Title: Kohtuasi T-340/08 P: 14. augustil 2008 Marianne Timmeri esitatud apellatsioonkaebus Avaliku Teenistuse Kohtu 5. juuni 2008 . aasta määruse peale kohtuasjas F-123/06: Timmer versus kontrollikoda

8.11.2008   
            
            
               ET
            
            
               Euroopa Liidu Teataja
            
            
               C 285/43
            
         14. augustil 2008 Marianne Timmeri esitatud apellatsioonkaebus Avaliku Teenistuse Kohtu 5. juuni 2008. aasta määruse peale kohtuasjas F-123/06: Timmer versus kontrollikoda
   (Kohtuasi T-340/08 P)
   (2008/C 285/80)
   Kohtumenetluse keel: prantsuse
   Pooled
   
      Apellant: Marianne Timmer (Saint-Sauves-d'Auvergne, Prantsusmaa) (esindaja: advokaat F. Rollinger)
   
      Teine menetluspool: Euroopa Ühenduste Kontrollikoda
   Apellandi nõuded
   
               —
            
            
               Tühistada 5. juuni määrus kohtuasjas F-123/06: Marianne Timmer vs. kontrollikoda;
            
         
               —
            
            
               rahuldada kahju hüvitamise nõue;
            
         
               —
            
            
               rahuldada nõue mõista kohtukulud välja kontrollikojalt.
            
         Väited ja peamised argumendid
   Apellant palub käesolevas apellatsioonkaebuses tühistada Avaliku Teenistuse Kohtu 5. juuni 2008. aasta määrus kohtuasjas F-123/06: Timmer vs. kontrollikoda, millega Avaliku Teenistuse Kohus jättis vastuvõetamatuse tõttu läbi vaatamata hagi, milles apellant palus ühelt poolt tühistada aastatel 1984 kuni 1997 tema kohta koostatud hindamisaruanded ja nendega seotud ja/või nendele järgnevad otsused, sealhulgas asjassepuutuva hindaja kontrollikoja tõlketalituse Hollandi keele osakonna juhataja ametikohale nimetamise otsus, ning teiselt poolt hüvitada väidetavalt tekitatud kahju.
   Apellant esitab apellatsioonkaebuse põhjenduseks kuus väidet, mille kohaselt:
   
               —
            
            
               on Avaliku Teenistuse Kohtule esitatud dokumentidest ilmnevaid asjaolusid moonutatud ning tõendamiskoormis vääralt jagatud;
            
         
               —
            
            
               on moonutatud apellandi 29. juulil 2005 ametisse nimetavale asutusele esitatud taotlust, mis puudutas Euroopa ühenduste ametnike personalieeskirjade (mis kehtisid enne määruse nr 723/2004 (1) jõustumist, millega neid personalieeskirju muudeti) artikli 14 järgmist;
            
         
               —
            
            
               on õiguslikult valesti kvalifitseeritud 26. veebruari 2006. aasta kohtueelset kaebust, milles taotleti hindamisaruannete ja apellandi karjääri kohta tehtud otsuste tühistamist, ning ei ole „võetud arvesse paljusid muid uusi asjaolusid” (vaidlustatud määruse punkt 41);
            
         
               —
            
            
               on kaebuse rahuldamata jätmise otsus põhjendamata;
            
         
               —
            
            
               teise võimalusena ei ole rahuldamata jätmise otsus piisavalt põhjendatud, kuivõrd Avaliku Teenistuse Kohus oleks pidanud põhjenduste ebapiisavust kontrollima;
            
         
               —
            
            
               on vääralt kohaldatud kohtupraktikat, mis puudutab ametiülesanne ebaseaduslikku täitmist apellandi ülemuse poolt, kuna apellant ei ole väitnud, et tema kohta koostatud hindamisaruanded oleksid õigusvastased tema ülemuse ametisse nimetamise tõttu, vaid ebaseadusliku töötamise tõttu ametikohal, millel oleks pidanud töötama apellant, ja tema ülemuste isiklike huvide tõttu (vaidlustatud määruse punkt 42).
            
         
      (1)  Nõukogu 22. märtsi 2004. aasta määrus (EÜ, Euratom) nr 723/2004, millega muudetakse Euroopa Ühenduste ametnike personalieeskirju ja Euroopa Ühenduste muude teenistujate teenistustingimusi (ELT L 124, lk 1).